**Rámcová dohoda na elektronické stravovacie karty**

(ďalej len „dohoda“)

uzavretá podľa § 269 ods. 2 a nasl. zákona č. 513/1991 Zb. Obchodného zákonníka v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), medzi:

**Objednávateľ:**

Názov: Univerzitná knižnica v Bratislave

Sídlo: Michalská 1, 814 07 Bratislava

Štatutárny orgán: Ing. Silvia Stasselová, generálna riaditeľka

IČO: 00164631

DIČ: 2020829910

IČ DPH: nie je platcom DPH

Bankové spojenie: Štátna pokladnica

číslo účtu: SK77 8180 0000 0070 0007 0334

**a**

**Dodávateľ:**

Názov organizácie :

Sídlo :

IČO :

DIČ :

IČ DPH :

Bankové spojenie :

Číslo účtu :

BIC/SWIFT: Zapísaný : v Obchodnom registri Okresného súdu

(ďalej len **"dodávateľ"**)

**I.**

**Predmet plnenia**

1. Predmetom tejto zmluvy je záväzok Poskytovateľa za podmienok dohodnutých v tejto zmluve zabezpečiť stravovanie pre zamestnancov Objednávateľa, formou elektronických stravovacích poukážok a záväzok Objednávateľa zaplatiť za riadne poskytnuté plnenie dohodnutú cenu podľa článku IV. tejto zmluvy.

**II.**

**Miesto a čas plnenia**

1. Táto dohoda sa uzatvára na dobu 48 mesiacov alebo do vyčerpania finančného limitu 440 000 EUR bez DPH, podľa toho ktorá zo skutočností nastane skôr.
2. Miesto dodania predmetu je Univerzitná knižnica v Bratislave, Michalská 1, 814 17 Bratislava (ďalej len „UKB“)

**III.**

**Práva a povinnosti zmluvných strán**

1. Objednávateľ si vyhradzuje právo zmeniť výšku nominálnej hodnoty stravovacej jednotky v závislosti od finančných zdrojov verejného obstarávateľa.
2. Objednávateľ sa zaväzuje vystaviť dodávateľovi objednávku, ktorá bude obsahovať údaje podľa bodu 10 tohto článku do 3. dňa príslušného mesiaca.
3. Objednávateľ sa zaväzuje zaplatiť fakturovanú cenu v lehote splatnosti 30 dní od doručenia faktúry. Za zaplatenie sa považuje pripísanie dohodnutej kúpnej ceny na účet dodávateľa.
4. Dodávateľ sa zaväzuje do 10 pracovných dní bezodplatne vystaviť a dodať objednávateľovi karty, ktoré spĺňajú nasledujúce požiadavky:
5. vystavená vždy na meno pracovníka,
6. s ochrannými prvkami proti falšovaniu a  poučenie pre držiteľa karty,
7. použitie karty musí byť viazané na znalosť osobného identifikačného kódu – PIN kódu, s možnosťou jeho zmeny,
8. doba platnosti každej vystavenej karty nesmie byť kratšia ako 24 mesiacov,
9. karta musí byť bezkontaktná s možnosťou overenia zostatku hodnoty stravovacích jednotiek v eurách prostredníctvom internetu alebo iným spôsobom,
10. s možnosťou použitia kariet v zariadeniach určených výlučne na stravovanie alebo kúpu potravín na území SR
11. Dodávateľ sa zaväzuje predložiť dokument potvrdzujúci dostatočne bezpečnostné kritéria elektronickej stravovacie karty, čo je bezpečnostný čip, aby bolo užívateľovi zabezpečené bezproblémové využívanie jeho stravného nároku.
12. Dodávateľ berie na vedomie a zaväzuje sa v  priebehu platnosti dohody bezodplatne vystaviť a dodať objednávateľovi ďalšie karty spĺňajúce všetky požiadavky stanovené v článku III. bode 4. tejto dohody do 10 pracovných dní odo dňa doručenia písomnej žiadosti objednávateľa.
13. V prípade straty karty, zničenia alebo krádeže dodávateľ bezodplatne vystaví objednávateľovi náhradnú kartu do 10 pracovných dní od nahlásenia.
14. V prípade straty karty je dodávateľ povinný zabezpečiť jej blokovanie na základe požiadania užívateľa karty.
15. Dodávateľ musí mať zriadený na svojej webovej stránke elektronický objednávací systém.
16. Dodávateľ zabezpečí priradenie objednávateľom objednaných stravovacích jednotiek k príslušným stravovacím kartám do 24 hodín od prijatia záväznej objednávky objednávateľa. Objednávka objednávateľa bude obsahovať počet objednaných stravovacích jednotiek, nominálnu hodnotu objednaných stravovacích jednotiek,   meno a  priezvisko zamestnancov objednávateľa, pre ktorých sú stravovacie jednotky objednané. Objednávku na objednanie stravovacích jednotiek k príslušným kartám objednávateľ zadá dodávateľovi prostredníctvom elektronického objednávacieho systému. Dodávateľ je povinný odberateľa informovať, že objednané stravovacie jednotky boli k príslušným kartám priradené. Platnosť stravovacích jednotiek na elektronickej karte je 12 kalendárnych mesiacov.

**IV.**

**Cena, zľava a platobné podmienky**

1. Cena stravnej jednotky je stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v platnom znení a podľa zákona č. 311/2001 Z. z. Zákonníka práce v platnom znení na základe ceny uvedenej v ponuke, ktorú predložil Poskytovateľ ako uchádzač v procese verejného obstarávania.
2. Cena stravnej jednotky je stanovená nasledovne:

|  |  |  |  |  |  |
| --- | --- | --- | --- | --- | --- |
| Nominálna hodnota stravnej jednotky v EUR | Výška provízie v EUR bez DPH | Výška DPH pri sadzbe ....% | Výška provízie v EUR s DPH | Celková cena v EUR bez DPH (nominálna hodnota stravnej jednotky + provízia) | Celková cena v EUR s DPH (nominálna hodnota stravnej jednotky + provízia) |
| 6,60 € |  |  |  |  |  |

1. Objednávateľ je oprávnený výšku nominálnej hodnoty elektronickej stravovacej poukážky v priebehu trvania tejto zmluvy kedykoľvek podľa svojich potrieb meniť.
2. Dodávateľ bude fakturovať mesačne cenu podľa vystavenej objednávky za príslušný mesiac najskôr prvý pracovný deň v nasledujúcom kalendárnom mesiaci po kalendárnom mesiaci, v ktorom boli služby na základe tejto objednávky poskytnuté.
3. Objednávateľ neposkytne zálohovú platbu za plnenie predmetu rámcovej dohody.
4. Lehota splatnosti faktúr je 30 kalendárnych dní odo dňa ich doručenia objednávateľovi. Za deň splnenia peňažného záväzku sa považuje deň odpísania dlžnej sumy z  účtu objednávateľa uvedeného v záhlaví tejto rámcovej dohody v prospech účtu objednávateľa. Pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, ako deň splnenia peňažného záväzku bude dodávateľom za rovnako dohodnutých cenových a platobných podmienok akceptovaný nasledujúci prvý pracovný deň.
5. Faktúra musí obsahovať všetky náležitosti daňového dokladu v zmysle platných právnych predpisov. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne alebo neúplné údaje, objednávateľ je oprávnený vrátiť faktúru dodávateľovi, ktorý je povinný faktúru upraviť resp. doplniť. U takto upravenej resp. doplnenej faktúry poskytovateľ vyznačí novú lehotu splatnosti.

**V.**

**Zmluvné sankcie**

1. V prípade, ak objednávateľ odstúpi od tejto rámcovej dohody z dôvodu jej porušenia na strane dodávateľa, tak si môže uplatniť zmluvnú pokutu voči dodávateľovi vo výške 1 000,- Eur (slovom: Jedentisíc eur).
2. Popri zmluvnej pokute má objednávateľ možnosť požadovať aj náhradu škody vo výške prevyšujúcej zmluvnú pokutu. Zmluvnú pokutu v zmysle tohto článku je možné kumulovať.

**VI.**

**Ukončenie zmluvy a úhrada súvisiacich nákladov**

1. Túto dohodu je možné ukončiť písomnou dohodou zmluvných strán.
2. Túto dohodu je možné ukončiť písomnou výpoveďou ktoroukoľvek zo zmluvných strán, a to aj bez uvedenia dôvodu. Výpovedná doba je 1 mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhému účastníkovi dohody.
3. Objednávateľ môže od tejto dohody odstúpiť v prípade jej podstatného porušenia zo strany Dodávateľa.
4. Za podstatné porušenie sa považuje akékoľvek porušenie podľa článku III. bodov 4 až 10 tejto dohody a článku IV. bod 2. tejto dohody.
5. Dodávateľ môže od tejto dohody odstúpiť v prípade, ak je objednávateľ v omeškaní s úhradou riadne vystavenej faktúry podľa tejto dohody, po dobu dlhšiu ako 30 dní po lehote jej splatnosti; skončeniu tejto dohody musí predchádzať upozornenie na neplnenie platobných povinností objednávateľa a na možnosť ukončenia tejto dohody odstúpením.
6. Právne účinky odstúpenia od tejto dohody nastávajú dňom doručenia písomného oznámenia o odstúpení druhej zmluvnej strane.
7. Odstúpenie od tejto dohody musí mať písomnú formu, musí byť doručené druhej zmluvnej strane musí v ňom byť uvedený konkrétny dôvod odstúpenia, inak je neplatné.
8. Pri odstúpení od tejto dohody, resp. pri ukončení platnosti tejto dohody nebudú zmluvné strany povinné vrátiť plnenia poskytnuté im pred odstúpením od dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto dohody druhej zmluvnej strane.
9. Ukončením platnosti tejto dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád.

**VII.**

**Záverečné ustanovenia**

1. Ostatné právne vzťahy výslovne touto dohodou neupravené sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi vo vzťahu na predmet a obsah tejto dohody.
2. Všetky ďalšie zmeny a  doplnky dohody musia byť vyjadrené formou písomného dodatku podpísaného oprávnenými zástupcami oboch zmluvných strán. Takto podpísané dodatky k dohode sa stávajú jej neoddeliteľnou súčasťou.
3. Zmluvné strany nie sú oprávnené previesť práva a/alebo povinnosti z tejto dohody na tretie osoby bez predchádzajúceho písomného súhlasu druhej zmluvnej strany. V prípade zániku zmluvných strán predchádzajú práva a povinnosti z  tejto dohody na ich prípadných nástupcov.
4. Spory zmluvných strán sa budú riešiť podľa práva platného v Slovenskej republike a prostredníctvom príslušného súdu v Slovenskej republike.
5. Táto dohoda nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv.
6. Táto dohoda je vyhotovená v štyroch rovnopisoch, z  ktorých každá má platnosť originálu a objednávateľ a dodávateľ dostanú po dva rovnopisy.
7. Zmluvné strany vyhlasujú, že si túto dohodu pred jej podpisom prečítali a s jej obsahom súhlasia, čo potvrdzujú svojím podpisom.

Za objednávateľa: Za dodávateľa:

V Bratislave dňa.............. V .......................... dňa..............

.......................................... ...........................................

Ing. Silvia Stasselová,

generálna riaditeľka,

Univerzitná knižnica v Bratislave